钦定古今图书集成/理学汇编/字学典/第049卷 > 《怀素草书歌》前人
## 钦定古今图书集成/理学汇编/字学典/第049卷 > 《怀素草书歌》前人

张颠之后颠非颠，直至怀素之颠始是颠。不谈经，不
坐禅，筋力唯于草书妙。颠狂却恐是神仙，有神助兮
人莫及，铁石画兮墨须入，金尊竹叶数斗馀，半饮半
倾山衲湿，醉来把笔猛如虎，粉壁素屏不问主，乱拏
乱抹无规矩，罗刹石上坐子胥，《蒯通》八字立对汉高
祖，势崩腾兮不可止，天机暗转锋芒里，闪电光边霹
“雳飞，古柏身中旱龙死，骇人心兮目眓”，“顿人足兮
神辟易。乍如沙场大战后，断枪橛箭何狼籍。又似深
山怪石上，古病松枝挂铁锡。月兔笔，天灶墨，斜凿黄
金侧锉玉。珊瑚枝长大如束，天马骄狞不可勒。东却
西，南又北，倒还起，断复续。忽如鄂公捉住单雄信，秦
王肩上搭著枣木槊。怀素师，怀素师，若不是星辰降
瑞，必是河岳孕灵。固宜须冷笑逸少争得不心醉”《伯英》“天台古杉一千尺，崖崩劁折何峥嵘。或细微仙衣
缝绽金线垂。或妍媚桃花半红公子醉。我恐山为墨
兮海为水，天为笔兮书大地。乃能略展狂僧意。长恨
与师不相识，一见此书空叹息。”伊昔张谓任华叶季
良数子赠歌岂虚饰？所不足者，浑未曾道著其神力。
“石桥被烧却，良玉不土蚀。”锥画沙兮印印泥，世人世
人争得测。知师雄名在世间，明月清风有何极。